
 21.3.2013
 BG
 Официален вестник на Европейския съюз
 L 79/7
 РЕГЛАМЕНТ ЗА ИЗПЪЛНЕНИЕ (ЕС) No 254/2013 НА КОМИСИЯТА
 от 20 март 2013 година
 за изменение на Регламент (ЕО) No 340/2008 относно таксите и плащанията, дължими на Европейската агенция по химикалите в съответствие с Регламент (ЕО) No 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикалите, за изменение на Директива 1999/45/ЕО и за отмяна на Регламент (ЕИО) No 793/93 на Съвета и Регламент (ЕО) No 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (1), и по-специално член 74, параграф 1 и член 132 от него,
 като има предвид, че:
 (1)
 Прегледът на Регламент (ЕО) No 340/2008 на Комисията от 16 април 2008 г. относно таксите и плащанията, дължими на Европейската агенция по химикалите в съответствие с Регламент (ЕО) No 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH) (2), проведен в съответствие с член 22, параграф 2 от посочения регламент, сочи, че регламентът следва да се измени в редица отношения.
 (2)
 От съображения за правна сигурност е целесъобразно да се изяснят последствията от просрочването на плащания към Агенцията. Агенцията следва да не възстановява такси или плащания, платени преди отхвърлянето на съответното подаване. Такси или плащания, платени обаче след отхвърляне, следва да бъдат възстановявани като недължимо платени суми.
 (3)
 По отношение на актуализациите на регистрации относно искания за спазване на поверителност е целесъобразно таксите да се прилагат последователно, независимо кога е направено искането. По отношение на актуализациите на регистрации, различни от актуализация на тонажна група, е целесъобразно да се предвиди възможност регистрантът да поиска удължаване на втория срок за заплащане на съответната такса, за да му се даде допълнително време да направи плащането.
 (4)
 От съображения за правна сигурност също така е целесъобразно да се изяснят съществуващите разпоредби относно намалените такси за искания за спазване на поверителност при съвместни подавания или от водещи регистранти.
 (5)
 По отношение на таксите за заявления в съответствие с член 62 от Регламент (ЕО) No 1907/2006, както и на плащанията за преразглеждане на разрешения в съответствие с член 61 от посочения регламент всеки отделен сценарий на експозиция вече не следва да бъде считан автоматично за отделна употреба, тъй като броят на допълнителните употреби, за които се кандидатства в подаденото заявление за разрешаване или доклад за преразглеждане на разрешение, може да не съвпада с броя на сценариите на експозиция, фигуриращи в подаванията.
 (6)
 Също така следва да се изясни, че Агенцията издава една фактура, обхващаща основната такса или плащане и всички допълнителни такси или плащания, включително в случай на съвместни заявления за разрешаване и съвместни доклади за преразглеждане.
 (7)
 Агенцията има право да